**KUTSESTANDARD**

**Noorsootöötaja, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| **Noorsootöötaja, tase 7** | 7 |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| Laagrikasvataja-juhataja, tase 7 | 7 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Noorsootöötaja loob tingimused noore mitmekülgseks arenguks lähtudes oma töös noorsootöö väärtustest ja selle korraldamise põhimõtetest ning valib sobiva tegevuse või meetodi sõltuvalt noorsootöö valdkonna eripärast, eesmärgist, sihtrühmast, noorsootöö tegemise kohast ja situatsioonist. Noorsootöötaja võib töötada nii lepinguliselt kui ka vabatahtlikuna. Noorsootöötaja väärtustab enda ja kolleegide kutseoskuste arendamist.  7. taseme noorsootöötaja arendab noortevaldkonda ja juhib muutustega seotud protsesse. Ta juhendab ja juhib kolleege, meeskondi ja/või asutusi ning loob koostöövorme nii valdkonnasiseselt kui koostöös sidusvaldkondadega ja arendab võrgustikutööd. 7. taseme noorsootöötaja töö eeldab suhtlemist laiema avalikkusega. Vajadusel võib ta töötada ka vahetult noortega.  Noorsootöötaja töötab riigiasutuses, kohalikus omavalitsuses ja selle asutuses, era- või kolmanda sektori instutsioonis, nt üldhariduskoolis, huvikoolis, noortekeskuses, noorteühingus, noortelaagris, kirikus, raamatukogus, kultuuri- ja spordiasutuses.  Kutse sisaldab osakutset laagrikasvataja-juhataja, tase 7, kelle ülesandeks on teiste kasvatajate juhendamine ning laagri juhtimine.  Selles kutsegrupis on 3 kutsestandardit:  noorsootöötaja, tase 4  noorsootöötaja, tase 6  noorsootöötaja, tase 7  4. taseme noorsootöötaja tegeleb vahetult noortega. 6. taseme noorsootöötaja tegeleb noorsootöö korraldamise ja juhtimisega. |
| Kommentaarid: |
| **A.2 Tööosad** |
| A.2.1 Noorsootöö korraldamine  A.2.2 Juhtimine ja juhendamine  A.2.3 Suhtlemine avalikkusega ja koostöö  A.2.4 Turvalise keskkonna tagamine  A.2.5 Noortevaldkonna arendamine  A.2.6 Professionaalne areng |
| **A.3 Kutsealane ettevalmistus** |
| 7. taseme noorsootöötajana töötavad inimesed, kellel on noorsootöö alane magistritasemel haridus või kelle kutseoskused on omandatud töö käigus. |
| Kommentaarid: |
| **A.4 Enamlevinud ametinimetused** |
| Noorsootöötaja, noorsootöö peaspetsialist, noorsootöö nõunik, laagri juhataja, huvihariduse spetsialist, noorsootööasutuse juht, koolitaja, vabatahtlik jm. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid noorsootöötajana töötamiseks on toodud noorsootöö seaduses ja lastekaitseseaduses. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine.  Osakutse laagrikasvataja-juhataja, tase 7 taotlemisel tuleb tõendada üldoskused B.2 ja kohustuslikud kompetentsid B.3.1, B.3.2 ja B.3.4. |

|  |
| --- |
| **B.2 Noorsootöötaja, tase 7 üldoskused** |
| Tegevusnäitajad:   1. juhindub oma töös noorsootöötaja kutse-eetikast (https://enk.ee/noorsootoo/noorsootootaja-kutse-eetika/); toetab oma tegevuste kaudu kutse-eetika laiemat teadvustamist; 2. järgib oma töös noortevaldkonna strateegilisi dokumente ja tööga seotud õigusakte; 3. kasutab oma töös eesti keelt tasemel C1 ning ühte võõrkeelt vähemalt tasemel B1 (Lisa 2); 4. omab digipädevusi iseseisva kasutaja tasemel (Lisa 3); loob tingimused noorte digipädevuste arenguks. |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Noorsootöö korraldamine** | **EKR tase 7** |
| Tegevusnäitajad:   1. kaardistab ja analüüsib regulaarselt noorte huve, arenguvajadusi ja õpieesmärke; planeerib tegevused lähtuvalt saadud tulemustest ja valdkonna eesmärkidest; 2. loob tingimused mitteformaalse õppe läbiviimiseks; 3. loob tingimused keskkondade ja meetodite kasutamiseks ja arendamiseks ning noortevaldkonna eesmärkide saavutamiseks; 4. loob tingimused noorte ettevõtlikkuse ja osalusvõimaluste arendamiseks ning noorte ühiskonnaelus osalemise toetamiseks; 5. loob tingimused säästva arengu eesmärkide ja võimaluste elluviimiseks; 6. loob tingimused riskikäitumist ennetavateks tegevusteks ja spetsialistide kaasamiseks; 7. loob võimalused kultuuridevaheliseks õppimiseks ning rahvusvahelises koostöös osalemiseks; 8. arendab noorteinfo teenust, lähtuvalt Euroopa noorteinfo hartast; 9. loob tingimused noorte esmase nõustamise korraldamiseks. | |
| Kommentaarid: | |
| **B.3.2 Juhtimine ja juhendamine** | **EKR tase 6 (nr 6, sest identne 6. tasemega)** |
| Tegevusnäitajad:   1. kavandab ja kasutab ressursse oma vastutusalas eesmärgipäraselt; 2. planeerib ja kavandab juhendamisprotsessi; õpetab vajalikke ja kasulikke töövõtteid andes soovitusi tööga paremaks toimetulekuks; annab juhendatavale tagasisidet, tunnustab edusamme; 3. täidab noorsootöö korraldamiseks vajalikke dokumendivorme (sh projektivorme) lähtudes kehtestatud nõuetest; vajadusel koostab uusi dokumente; 4. loob meeskonnas toetava, usaldusliku ja paindliku töökultuuri ning toetab innovatsiooni jälgides seejuures, et rakendataks parimaid praktikaid. | |
| Kommentaarid: | |
| **B.3.3 Suhtlemine avalikkusega ja koostöö** | **EKR tase 7** |
| Tegevusnäitajad:   1. selgitab avalikkusele ja erialakogukonnale noortevaldkonna sisu ja võimalusi; 2. loob võimalusi koostööks noortevaldkonna osapoolte ja sidusrühmadega; | |
| Kommentaarid: | |
| **B.3.4 Turvalise keskkonna tagamine** | **EKR tase 7** |
| Tegevusnäitajad:   1. loob tingimused turvalise füüsilise ja psühhosotsiaalse keskkonna tekkeks, mis toetab usalduslike suhete kujunemist; 2. jälgib ohutusnõuete täitmist. | |
| Kommentaarid: | |
| **B.3.5 Noortevaldkonna arendamine** | **EKR tase 7** |
| Tegevusnäitajad:   1. korraldab erialase teadmuse arendamist; juhib valdkonna arengut suunavate dokumentide koostamist; osaleb valdkonna ühenduste ja ekspertgruppide töös; loob tingimused eriala populariseerivate sündmuste ja projektide läbiviimiseks; 2. toetab teadmispõhist suhtumist valdkonna arengute planeerimisel ja elluviimisel; korraldab uuringuid oma töövaldkonnas. | |
| Kommentaarid: | |
| **B.3.6 Professionaalne areng** | **EKR tase 4** |
| Tegevusnäitajad:   1. analüüsib ennast oma töö kontekstis regulaarselt, seab enesearendamisele eesmärgid ja arendab ennast sihipäraselt; otsib ja kasutab õppimisvõimalusi, sh erialast kirjandust; 2. jälgib, hindab ja väärtustab enda ja kolleegi füüsilist ning vaimset tervist; probleemide tekkimisel otsib vajadusel abi; 3. märkab kolleegi õpivajadusi, osaleb kollegiaalses koosõppimises, võtab vastu ja annab edasiviivat tagasisidet. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Tiiu Kadak, Tallinna linnavalitsus  Kaur Kötsi, Tartu Ülikooli Narva kolledž  Riin Luks, Eesti Avatud Noortekeskuste Ühendus  Eilika Mätas, Eesti Noorsootöötajate Kogu  Marit Oimet, Põlva Gümnaasium  Ilona-Evelyn Rannala, Tallinna Ülikool haridusteaduste instituut  Edgar Schlümmer, Eesti Noorsootöötajate Kogu |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Youth worker, level 7 | |
| **C.3 Lisad** | |
| Lisa 1 Kasutatud mõisted  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | |
| Kommentaarid: | |